Ir-Regolament tal-Kummissjoni (KE) Nru 328/2004
tas-26 ta' Frar 2004
li jidderoga, għall-2004, mir-Regolament (KE) Nru 1474/95 li jiftaħ u jipprovdi għall-amministrazzjoni tal-kwoti tat-tariffi fis-settur tal-bajd u ta' l-albumina tal-bajd
IL-KUMMISSJONI TAL-KOMUNITAJIET EWROPEJ
Wara li kkunsidrat it-Trattat li jistabbilixxi l-Komunitajiet Ewropej,
Wara li kkunsidrat ir-Regolament tal-Kunsill (KEE) Nru 2771/75 tad-29 ta' Ottubru 1975 dwar l-organizzazzjoni komuni tas-suq tal-bajd [1], u partikolarment l-Artikolu 3(2), 6(1) u 15 tiegħu,
Wara li kkunsidrat ir-Regolament tal-Kunsill (KEE) Nru 2783/75 tad-29 ta' Ottubru 1975 fuq is-sistema komuni tal-kummerċ għall-ovalbumina u l-albumina [2], u partikolarment l-Artikoli 2(1), 4(1) u 10 tiegħu,
Wara li kkunsidrat ir-Regolament tal-Kunsill (KE) Nru 1095/96 tat-18 ta' Ġunju 1996 dwar l-implimentazzjoni tal-konċessjoni stabbilita fl-Iskeda CXL magħmula wara l-konklużjoni tal-GATT XXIV.6 negozjati [3], u partikolarment l-Artikolu 1 tiegħu,
Billi:
(1) Is-sħubija tar-Repubblika Ċeka, l-Estonja, Ċipru, il-Latvja, il-Lituwanja, l-Ungerija, Malta, Polonja, l-Islovenja u l-Islovakkja ma' l-Unjoni Ewropea fl-1 ta' Mejju 2004 għandha tagħmel possibbli lil dawk il-pajjjiżi sabiex jikkwalifikaw għal kwota tat-tariffi għal bajd skond ir-Regolament tal-Kummissjoni (KE) Nru 1474/95 [4] taħt kondizzjonijiet imparzjali meta kkomparati ma' dawk applikabbli fl-Istati Membri eżistenti. Operazzjonijiet ekonomiċi f'dawk il-pajjiżi għandhom jingħataw il-possibilità għalhekk sabiex jipparteċipaw kompletament f'dawk il-kwoti mas-sħubija.
(2) Sabiex ma jinħoloqx disturbanza fuq is-suq qabel u wara l-1 ta' Mejju 2004, il-kalendarju għall-porzjonijiet prevista fl-2004 għandhom jiġu olterati u l-allokazzjoni tal-kwantitajiet irranġati mingħajr, madanakollu, ma jolteraw totalment il-kwantitajiet prevista fil-Ftehim internazzjonali li ġie bit-tmiem skond l-Artikoli tal-Gatt XXIII u XXIV.6, Il-proċeduri li jimplimentaw għandhom ukoll jiġu emendati rigward it-terminu perentorju sabiex l-applikazzjonijiet jiġu mogħtija.
(3) Għalhekk huwa neċessarju, għall-2004, sabiex jipprovdu għal emendi u rranġar għall-miżuri stabbiliti fl-Artikoli 2 u 5(1) tar-Regolament (KE) Nru 1474/95.
(4) Il-miżuri prevista f'dan ir-Regolament huma skond l-opinjoni tal-Kumitat Amministrattiv għall-Laħam tat-Tiġieġ u l-Bajd,
ADOTTAT DAN IR-REGOLAMENT:
Artikolu 1
1. Id-deroga mill-Artikolu 2 tar-Regolament (KE) Nru 1474/95, Għall-perjodu mill-1 ta' April sat-30 ta' Ġunju 2004, il-Kwoti għandhom ikunu mqassma kif ġej:
Għall-grupp E1:
(a) 7 % matul il-perjodu bejn l-1 sat-30 ta' April 2004;
(b) 13 % matul il-perjodu bejn l-1ta' Mejju sat-30 ta' Ġunju 2004.
Għal gruppi E2 u E3:
(a) 8 % matul il-perjodu bejn l-1 sat-30 ta' April 2004;
(b) 17 % matul il-perjodu bejn l-1 ta' Mejju sat-30 ta' Ġunju 2004.
2. Id-deroga mill-Artikolu 5(1) tar-Regolament (KE) Nru 1474/95, għal perjodu bejn l-1 ta' Mejju sat-30 ta' Ġunju 2004, applikazzjonijiet tal-liċenzi għandhom jiġu mogħtija matul l-ewwel sebat ijiem ta' Mejju.
Artikolu 2
Dan ir-Regolament għandu jidħol fis-seħħ fit-tielet jum wara l-pubblikazzjoni tiegħu fil-Ġurnal Uffiċjali ta' l-Unjoni Ewropea.
Għandhom jgħoddu mill-1 ta' April sat-30 ta' Ġunju 2004.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, fis-26 ta' Frar 2004.